Thoramus

Thoramus er en slekt av biller som hører til familien smellere (Elateridae).

Utseende 
Nokså store (ca. 30 millimeter), avlange, blankt brune til svarte smellere. Antennene er middels lange og tynne. Pronotum er litt bredere enn langt, rundet med rett, spisst tilbaketrukne bakhjørner, dekkvingene har fine punktrader.

Larvene er noe flate, glatte med en voksaktige overflate og spredte hår, rød- eller gulaktige. Hodet er noe flatt, svart med kraftige, fremoverstrakte kjever. Det bakerste leddet har et par kraftige utvekster av varierende form. Beina er ganske korte.

Levevis 
Larvene utvikler seg i død ved der de er rovdyr som angriper andre insektlarver, blant annet av trebukker.

Utbredelse 
Slekten er utbredt på New Zealand.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae Candéze, 1857 
 Stammen Hemirhipini Candéze, 1857 
 Slekten Thoramus Sharp, 1877
 Thoramus angustus Broun, 1881
 Thoramus cervinus Broun, 1881
 Thoramus feredayi Sharp, 1877
 Thoramus foveolatus Broun, 1880
 Thoramus huttoni Sharp, 1886
 Thoramus laevithorax (White, 1846)
 Thoramus parryi (Candèze, 1863)
 Thoramus parvulus Broun, 1881
 Thoramus perblandus Broun, 1880
 Thoramus rugipennis Broun, 1880
 Thoramus wakefieldi Sharp, 1877

Eksterne lenker 
 Bilde av Thoramus wakefieldi
 

Smellere
Biller formelt beskrevet i 1877
New Zealands insekter
Dyr formelt beskrevet av David Sharp